stanford-oval/wikipedia huggingface dataset:
מחוז סולט לייק

| --- | --- |

 מדינה:  ארצות הברית ארצות הברית
 מדינה:  יוטה יוטה
 מושל:  Jenny Wilson
 ערים במחוז:  15
 בירת המחוז:  סולט לייק סיטי
 תאריך ייסוד:  15 במרץ 1852
 על שם:  ימת המלח הגדולה 
 שטח:  2,090 קמ"ר
 גובה:  1,302 מטרים
 אוכלוסייה:  ‏
  ‑ במחוז:  1,185,238 (1 באפריל 2020)
  ‑ צפיפות:  539 נפש לקמ"ר (2010)
 קואורדינטות:  40°40′N 111°56′W﻿ / ﻿40.67°N 111.93°W﻿ / 40.67; -111.93
 אזור זמן:  UTC -7
 http://www.slco.org/
  מפת מיקום  מפה מפורטת      מיקומו של מחוז סולט לייק במדינת יוטה tabBackground:;tabBorder:#aaa;defaultTab:0;
 
מחוז סולט לייק (Salt Lake County) הוא מחוז במדינת יוטה שבארצות הברית. נכון לשנת 2010 האוכלוסייה במחוז הייתה 1,029,655, זה הוא המחוז המאוכלס ביותר במדינת יוטה. בירת המחוז והעיר הגדולה ביותר היא העיר סולט לייק סיטי שהיא גם בירת מדינת יוטה.
ממערב למחוז נמצא ההר אוקוור וממזרח נמצא רכס ההרים וסאץ', חלק מימת המלח הגדולה נמצא בתוך הקטע הצפוני-מערבי של המחוז. המחוז מוכר בעיקר בזכות אתרי הסקי שלו, בשנת 2002 אירחה סולט לייק סיטי את אולימפיאדת החורף
היסטוריה

במאה ה-19 בשנת 1847, באזור זה שעמד להפוך למחוז סולט לייק הגיעו מתיישבים מהדת המורמונית אשר נמלטו מהרדיפה במזרח. בריגהם יאנג, מנהיג המורמונים, הכריז "זהו המקום". המקום היה צחיח ויבש, אולם הם מיד הקימו עיר עצמאית ופורחת, 'סולט לייק סיטי הגדולה', בעזרת שיטות וטכניקות השקיה נרחבות. העיר נוסדה רשמית ב-31 בינואר 1850 עם קצת יותר מ-11,000 תושבים.
במהלך השנים המאוחרות של המאה ה-19 הוקמו מכרות בהרי הווסאץ'. ניצול העושר במינרלים של המחוז היה קשה עד הגעת התחבורה המסילתית בשנת 1870. בהרי האוקוור הוקם המכרה בקניון בינגהם אשר הכיל כמויות עצומות של נחושת וכסף, מכרה זה היה המצליח ביותר מכל המכרות במחוז. המכרה אשר ממוקם באזור הדרום-מערבי של המחוז, משך אלפי מתיישבים לקניון הצר. בשנות המאה ה-20 המוקדמות רוב המכרות במחוז כבר נסגרו אך מכרה בינגהם המשיך להתרחב וכיום הוא אחד מהמכרות הפתוחות הגדולות בעולם.
לאחר הגעת התחבורה המסילתית, האוכלוסייה במחוז התרחבה במהירות רבה יותר וגם מתיישבים לא מורמונים הגיעו לעיר. בשנת 1942 הוקם מחנה קירנס, מתקן צבאי מאסיבי הוקם עבור מלחמת העולם השנייה. אחרי שהמחנה נסגר בשנת 1946, האדמה נמכרה והחלו להגיע מתיישבים רבים לאזור.
בשנות השישים של המאה העשרים, שדה התעופה באזור שודרג למעמד בינלאומי והפך לנמל התעופה הבינלאומי של סולט לייק סיטי. כמו כל הערים המתועשות ברחבי האומה, סולט לייק סיטי התמודדה עם דעיכה עירונית שהחלה בשנות ה-60 כאשר אזורי הפרברים גדלו באופן עצום. ערים נוספות במחוז הוקמו וגדלו, העיר וסט ואלי סיטי נוצרה מהתמזגות של שלוש ערים, גראנגר, האנטר ורדווד ב-1980.
בתחילת שנות התשעים גדילת האוכלוסייה המהירה החלה בדרום ובמערב. הערים וסט ג'ורדן, סאות' ג'ורדן, ריוורטון, הרימן ודרייפר היו הערים עם גדילת האוכלוסייה הגדולה ביותר במדינת יוטה. ההחלטה של קיום אולימפיאדת החורף בסולט לייק סיטי בשנת 2002 המריץ את תנופת הבנייה בעיר. כשאוכלוסיית המחוז הגיעה למיליון תושבים, אחת הבעיות העיקריות במחוז הייתה עיור. נשארו מספר אזורים כפריים בודדים במערב העמק. בעיות נוספות שהמחוז מתמודד איתם כיום הם זיהום הסביבה ותחבורה.
על פי מידע מהכנסייה המורמונית וממדינת יוטה, 53% מהתושבים במחוז סולט לייק בשנת 2004 הם מורמונים. בשנת 2012 אחוז האוכלוסייה המורמונית במחוז ירד ל-51%.
גאוגרפיה ואוכלוסין

על פי לשכת מפקד האוכלוסין של ארצות הברית, אזור המחוז הוא 2,090 קמ"ר, אשר מתוכם 1,920 יבשה ו-170 מים. המחוז גובל בימת המלח הגדולה.
לפי מפקד אוכלוסין של ארצות הברית בשנת 2010, היו במחוז 1,029,655 תושבים, 343,218 משקי בית ו-291,686 משפחות, צפיפות האוכלוסייה הייתה 791 נפש לקמ"ר. היו 364,031 יחידות דיור בצפיפות ממוצעת של 279 לקמ"ר. החלוקה לגזעים במחוז היא: 81.2% לבנים, 1.59% שחורים ואפרו-אמריקאים, 0.89% אינדיאנים, 3.3% אסיאתים, 1.53% פאסיפים, 8.35% מגזעים אחרים ו-3.14% משני גזעים או יותר.
גאוגרפיה ואוכלוסין > דת

מורמונים - 56%
ללא השתייכות דתית - 33%
נוצרים קתולים - 5.9%
אחר - 5.1%
ערים במחוז

כיום יש במחוז 15 ערים
בלאפדייל
קוטונווד הייטס
דרייפר
הרימן
הולדיי (אנ')
מידווייל
מוריי
ריוורטון
סולט לייק סיטי
סנדי
סאות' ג'ורדן
סאות' סולט לייק
טיילורסוויל
וסט ג'ורדן
וסט ואלי סיטי
מחוז סולט לייק והסביבה כפי שנראה מתמונת לוויין
מידג' יור

| --- | --- |

 לידה:  10 באוקטובר 1953 (בן 70) קמבוסלאנג, הממלכה המאוחדת 
 שם במה:  Midge Ure 
 מוקד פעילות:  הממלכה המאוחדת 
 תקופת הפעילות:  מ-1972
 מקום לימודים:  Stonelaw High School 
 סוגה:  גל חדש • סינת'-פופ • פוסט-פאנק • ארט רוק • הארד רוק
 סוג קול:  טנור 
 שפה מועדפת:  אנגלית 
 כלי נגינה:  גיטרה, פסנתר 
 חברת תקליטים:  EMI 
 בן או בת זוג:  אנאבל ג'יילס (?–1989) 
 צאצאים:  Molly McQueen 
 מספר צאצאים:  4 
 פרסים והוקרה:  קצין במסדר האימפריה הבריטית  דוקטור לשם כבוד מאוניברסיטת גלאזגו  דוקטור לשם כבוד מאוניברסיטת באת'  דוקטור לשם כבוד מאוניברסיטת אדינבורו 
 www.midgeure.com
 פרופיל ב-IMDb
 
מידג' יור ב-2004
מידג' יור (באנגלית: Midge Ure; נולד ב-10 באוקטובר 1953 כג'יימס יור) הוא גיטריסט, זמר, פזמונאי וקלידן בריטי. יור התפרסם בעיקר בשנות ה-70 וה-80 כסולן להקת הגל החדש אולטראווקס. בנוסף לפעילותו באולטראווקס, יור היה חבר בלהקות ויסאג', Thin Lizzy ,Rich Kids ו-Slik. שם הבמה שלו, מידג', הוא היפוך פונטי של השם הפרטי שלו, ג'ים.
ביוגרפיה וקריירה

יור נולד בקמבוסלנג (אנ') (עיירת פרברים של גלאזגו, במחוז לנרקשייר (אנ') בסקוטלנד).
יור הפיק וכתב להיטי סינת'-פופ וגל חדש בשנות השמונים, כולל השיר "Fade to Grey" של להקת ויסאג', השירים "Dancing with Tears in My Eyes" ו-"Vienna" של להקת אולטראווקס ועוד. הוא הוציא את להיט הסולו הראשון הראשון שלו בבריטניה בשנת 1982 שנקרא "No Regrets". בשנת 1985 אלבום הבכורה הסולו שלו The Gift הגיע למקום השני במצעד האלבומים בבריטניה והשיר "If I Was" הגיע למקום הראשון במצעד הסינגלים בבריטניה. הוא גם היה שותף לכתיבת השיר "Yellow Pearl" של פיל לינוט.
ב-1984 כתב עם בוב גלדוף את השיר "Do They Know It's Christmas?", שמטרתו הייתה איסוף כספים לנפגעי הבצורת באתיופיה. יור מחזיק בתואר "קצין מסדר האימפריה הבריטית".
ב-1985, מידג' יור ארגן ביחד עם בוב גלדוף את מופע הצדקה לייב אייד.
מייקל באלף

| --- | --- |

 לידה:  15 במאי 1808 דבלין, הממלכה המאוחדת של בריטניה הגדולה ואירלנד 
 פטירה:  20 באוקטובר 1870 (בגיל 62) הרטפורדשייר, הממלכה המאוחדת 
 מקום קבורה:  בית הקברות קנסאל גרין 
 מוקד פעילות:  הממלכה המאוחדת של בריטניה הגדולה ואירלנד 
 סוגה:  אופרה 
 סוג קול:  בריטון 
 שפה מועדפת:  אנגלית 
 בן או בת זוג:  Magdalena Roser 
 צאצאים:  ויקטוריה באלף 
 פרסים והוקרה:  אביר בלגיון הכבוד (1870) 
 פרופיל ב-IMDb
 
מייקל באלף
מייקל ויליאם באלף (באנגלית: Michael William Balfe‏; 15 במאי 1808 – 20 באוקטובר 1870) היה מלחין וזמר אירי, הזכור בימינו בעיקר בזכות יצירת האופרה "הנערה הבוהמית".
ביוגרפיה ותחילת הקריירה

באלף נולד בדבלין, שם התגלו סגולותיו המוזיקליות כבר בגיל צעיר. ההכשרה היחידה שקיבל הייתה מאביו, שהיה מורה למחול. משפחתו עברה לווקספורד כשהיה ילד. בשנים 1814–1815 ניגן באלף בכינור בשיעורי המחול של אביו ובגיל שבע חיבר פולאקה (ריקוד איטי ממקור פולני). בשנת 1817 הופיע ככנר בפומבי ובאותה שנה חיבר באלאדה. לאחר מות אביו, בשנת 1823, עבר הנער ללונדון, התארס לכנרת בתזמורת של תיאטרון דרורי ליין ולמד אצל ק. א. הורן, נגן העוגב בקאפלת סנט ג'ורג', וינדזור (1786 – 1840). בהמשך היה באלף למנצח תזמורת דרורי ליין.
קריירת שירה

באלף ניחן גם בקול בריטון, קטן יחסית אך נעים, ובחר להיות לזמר אופרה. הופעתו הראשונה, הכושלת, הייתה באופרה "הקלע החופשי" של ובר, בנורוויץ'. בשנת 1825 לקח אותו הרוזן מאזארה לרומא, ובדרך הציג אותו לפני כרוביני. באיטליה כתב את היצירה הדרמטית הראשונה שלו, בלט בשם "La Perouse". בסוף 1827 הופיע בתפקיד פיגארו ב"ספר מסביליה" של רוסיני, באופרה האיטלקית בפריז.
כעבור זמן קצר חזר באלף לאיטליה ונשאר שם למשך תשע שנים, במהלכן שר בתיאטראות שונים וחיבר מספר אופרות.
בתקופה זו נשא לאישה את לואיזה רוזר, זמרת הונגריה שפגש בברגאמו. תרעומת ציבורית על ניסיונו "לשפר" את האופרה של מאיירבר, "Il Crociato", על ידי הוספת מוזיקה משלו, אילצה את באלף לוותר על תעסוקה בתיאטרון לה פניצ'ה בוונציה. באלף פגש את מריה מאליברן כששר באופרה של פריז בתקופה זו.
קריירה כמלחין

באלף הפיק את האופרה המלאה הראשונה שלו, "I Rivali di se stessi", בפלרמו בעונת הקרנבל של 1829-30; את האופרה "Un Avvertimento ai gelosi" בפאביה; ואת "Enrico Quarto" במילאנו, שם הוזמן לשיר עם מאליברן בלה סקאלה. הוא חזר לאנגליה באביב 1833 וב-29 באוקטובר 1835 הופקה האופרה שלו, "המצור על רושל", והתקבלה בתשואות בדרורי ליין. מעודד מהצלחתו, הפיק את "העלמה מארטואה" בשנת 1836 - אופרה שהצלחתה הייתה מובטחת הודות לשירתה המפליאה ביופייה של מאליברן.
באלף היה מלחין פורה, כפי שאפשר לראות מן הרשימה הבאה, הכוללת רק את האופרות האנגליות שלו:
המצור על רושל (1835)
העלמה מארטואה (1836)
קתרין גריי (1837)
ז'אן ד'ארק (1837)
פלסטף (1838, להבלאש בתפקיד הראשי)
אמליה, או מבחן האהבה (1838)
קיאולנתה (1841)
הנערה הבוהמית (1844)
בתו של סנט מארק (1844)
הקוסמת (1845)
המשועבד (1846)
השטן שבעניין (1847)
השושבינה (1847)
הכלה הסיציליאנית (1852)
הורד הקסטילי (1857)
סאטאנלה (1858)
ביאנקה (1860)
בת הפוריטאן (1861)
הנשק מנאנט (1863)
בלאנש מנאבארה (1863)
באלף כתב גם כמה אופרות בשביל האופרה קומיק וגרנד אופרה בפריז, כמו "Le Puits d'amour" ‏ (1843)‏ ו-"Les Quatre Fils Aymon" ‏ (1844). האופרה "כוכב סביליה" נכתבה על ידו בשנת 1845 עבור האקדמיה המלכותית.
על אף המספר הרב של יצירות שחיבר, היצירה הגדולה היחידה של באלף שעודנה זכורה כיום היא "הנערה הבוהמית". עם זאת, הוא מן הסתם השני במעלה לפרסום בין מלחיני המאה ה-19 של אופרות בשפה האנגלית (אחרי ארתור סאליבן). הוא היה מפורסם יותר בשעתו הן בשירתו והן בשירים כמו "כשלבבות אחרים", "חלמתי שהתגוררתי בהיכלי שיש" ו"אל הגן בואי, מוד".
באלף פרש מעבודתו בשנת 1864 ועבר לגור בחוותו שבהרטפורדשייר. הוא מת בשנת 1870. בשנת 1882 הוסר הלוט מעל תמונת דיוקן שלו בכנסיית וסטמינסטר.
מועצת הפדרציה של רוסיה

| --- | --- |

 מדינה:  רוסיה רוסיה
 סוג:  בית עליון של האספה הפדרלית של רוסיה
 היסטוריה
 תקופת הפעילות:  1993–הווה (כ־31 שנים) 
 הרכב
 מספר מושבים:  170
 
 קבוצות פוליטיות      ‏ א-מפלגתי (170)
 בחירות
 שיטת בחירות:  נבחרים על ידי השלטון המקומי
 בחירות קודמות:  12 בדצמבר 1993
 בחירות הבאות:  ללא (נבחרים על ידי סובייקטים פדרליים של רוסיה)
 מנהיגים
 יושבת ראש:  ולנטינה מטוויינקו (ER) ‏החל מ-21 בספטמבר 2011
 נציג הנשיא:  ארתור מוראביוב ‏החל מ-30 באוקטובר 2013
 משכן
  אולם המליאה במועצת הפדרציה
 בניין גוסטרוי, רחוב בולשאיה דמיטרובקה 26, מוסקבה, רוסיה
 קואורדינטות:  55°46′15″N 37°36′17″E﻿ / ﻿55.770833333333°N 37.604722222222°E﻿ / 55.770833333333; 37.604722222222
 אתר אינטרנט
 www.council.gov.ru
 
מפת הקרמלין במוסקבה. למידע על מקום  לחצו עליו
בניין מועצת הפדרציה
מועצת הפדרציה של האספה הפדרלית של רוסיה (ברוסית: Совет Федерации Федерального собрания Российской Федерации), הידועה בתור "הסנאט הרוסי", היא הבית העליון של הפרלמנט של הפדרציה הרוסית, האספה הפדרלית, ואילו הבית התחתון של הפרלמנט הוא הדומה. מועצת הפדרציה מורכבת משני נציגים מכל אחד מהסובייקטים הפדרליים של רוסיה, אחד מהרשות המחוקקת והשני מהרשות המבצעת, הנבחרים לא בבחירות ישירות, אלא על ידי הממשל המקומי. מספר הצירים הכולל במועצת הפדרציה משתנה לעיתים עקב מיזוג ופיצול של סובייקטים פדרליים כגון אוקרוגים, אובלסטים ועוד. חברי מועצת הפדרציה (אשר על פי רוב מכונים "סנאטורים") אינם בעלי שייכות פוליטית. נכון לשנת 2017 כוללת מועצת הפדרציה 170 צירים.
מועצת הפדרציה עורכת את ישיבותיה בבניין הראשי ברחוב דמיטרובקה הגדולה 26 בבירה מוסקבה, מקום משכנו לשעבר של המוסד הסובייטי לבנייה (גוסטרוי), עם משרדים נוספים הממוקמים ברחוב נובי ארבאט. שני בתי הפרלמנט הרוסי מופרדים אפוא פיזית – הדומה שוכנת בבניין אחר, גם הוא במוסקבה, והם מתכנסים יחדיו רק בעת אירועים מיוחדים.
ב-21 בספטמבר 2011 מונתה ולנטינה מטוויינקו ליושבת ראש מועצת הפדרציה של רוסיה. נכון לשנת 2017, משרת יושבת ראש מועצת הפדרציה היא המשרה הפוליטית הגבוהה ביותר שהושגה על ידי אישה ברוסיה, מאז יקטרינה הגדולה בשנת 1762.
בניין מועצת הפדרציה

המועצה שוכנת בקומפלקס מבנים ברחובות דמיטרובקה הגדולה 24 עד רחוב דמיטרובקה הגדולה 26 בנפת טברסקי שבמרכז העיר מוסקבה. בניית המבנים הושלמה בשנת 1983 ושימשה במהלך השנים את ועדת הבינוי הממשלתית (גוסטרוי) ואת הוועדה הממלכתית לאדריכלות עד 1994 עת השתכנה כאן מועצת הפדרציה.
היסטוריה

ההיסטוריה של מועצת הפדרציה מתחילה בזמן המשבר החוקתי ברוסיה ב-1993. במהלך משבר זה הלכה וגברה היריבות בין הרשות המבצעת בראשות נשיא רוסיה בוריס ילצין לבין הרשות המחוקקת, קונגרס נציגי העם שהתנגד למדיניות הליברלית שהנהיג ילצין. לבסוף נפתר המשבר עם משאל העם שנערך בנושא החוקה ובסופו אושרה ברוב של 54% חוקת רוסיה שהחליפה את חוקת ברית המועצות שלא תאמה את המציאות החדשה ברוסיה וברפובליקות האחרות שהרכיבו את ברית המועצות לשעבר. החוקה החדשה קראה להקמת פרלמנט דו ביתי שיקרא בשם האספה הפדרלית ויכלול שני בתים: הבית התחתון, הדומה והבית העליון מועצת הפדרציה.
הבחירות הראשונות למועצת הפדרציה התקיימו ב-12 בדצמבר 1993, במקביל לבחירות לבית התחתון, הדומה ולמשאל העם על כינון חוקת רוסיה שתחליף את חוקת ברית המועצות והן הותרו רק לפרלמנטים ולרשות המבצעת של כל אחד ממהסובייקטים הפדרליים. שיטה זו הוגדרה בחוק חוקתי פדרלי בשנת 1995 לאחר תקופת הכהונה הראשונה שהייתה רק שנתיים עקב צו נשיאותי של ילצין בו ביקש "ליצור" תקופת מעבר.
חוקת רוסיה לא פירטה כיצד הצירים של מועצת הפדרציה יבחרו. כתוצאה מכך ניצלו נציגים רבים של מועצת הפדרציה את הפרצה וגם כאשר נבחרו אליה לא עזבו את תפקידם כחברי הפרלמנט המקומי או הרשות המבצעת המקומית. מצב זה גרם לכך שבעוד שהדומה דנה על מדיניות ובעיות שונות, מועצת הפדרציה היוותה מקום התאספות של האינטרסים של הפוליטיקה המקומית והפוליטיקאים המקומיים ניסו להתחרות על תשומת הלב בממשל הפדרלי.
בשנת 2000, עם היכנסו של ולדימיר פוטין נשיא רוסיה לשלטון הוא יזם שינוי במועצת הפדרציה, כאשר הנציגים מהממשלים המקומיים שייבחרו למועצת הפדרציה יוותרו על מקומם בממשל המקומי. בתחילה, מועצת הפדרציה התנגדה למהלך בצורה חריפה, אך לאחר איומים של פוטין להתחיל בחקירות שחיתות נגדם החלו חברי הפרלמנט לתמוך בחוק המוצע שאושר ביולי 2000. מאז שנת 2000 מועצת הפדרציה נשארה גוף יציב יחסית ומאשרת חוקים רבים.
בספטמבר 2011 מונתה ולנטינה מטוויינקו ליושבת ראש מועצת הפדרציה של רוסיה והייתה לאישה הראשונה בתפקיד.
סמכויות

עקב העובדה שהיא הבית העליון, מועצת הפדרציה נחשבת לגוף פורמלי יותר מאשר הבית התחתון, הדומה. היא מדגישה יותר את המבנה הפדרלי של רוסיה מאשר את הדעות של הקבוצות השונות. עקב אופייה הפדרליסטי, והעובדה שחבריה אינם נבחרים בבחירות ישירות והחברות בה מוגבלת למעשה לאליטות של השלטונות המקומיים, היא נחשבת לגוף שדוגל פחות בשינויים קיצוניים.
על מועצת הפדרציה מוטלת המשימה לשתף פעולה עם הדומה בהכנתן והשלמתן של הצעות חוק, ובהצבעה עליהן.
סמכויות מיוחדות המוענקות לפי החוקה רק למועצת הפדרציה:
שינוי הגבולות בתוך הסוביקטיים הפדרליים של רוסיה;
אישור צו נשיאותי אי נורמטיבי של נשיא רוסיה בנוגע להטלת ממשל צבאי;
אישור צו נשיאותי של נשיא רוסיה בנוגע להכרזה על מצב חירום;
החלטה על שימוש בצבא רוסיה מחוץ למדינה;
הכרזה על תאריך בחירות לנשיאות הפדרציה הרוסית;
הדחה של נשיא הפדרציה הרוסית;
מינוי שופטים לבית המשפט החוקתי, בית המשפט העליון ובית המשפט העליון לבוררות;
מינוי והדחה של התובע הכללי.
על מנת לאשר חוק במועצת הפדרציה יש צורך ברוב של יותר ממחצית מחבריה. לאישור של חוק חוקתי יש צורך ברוב של ¾ מחבריה. למועצת הפדרציה יש סמכות להטיל וטו על חוקים שאושרו בדומה כל עוד בדומה החוק לא אושר ברוב של למעלה מ-2/3. במקרה כזה מתכנסת ועדה משותפת לשני בתי האספה הפדרלית ומנסחת מסמך פשרה שעליו יצביעו שוב בשני בתי הפרלמנט.
יושב ראש וחברי מועצת הפדרציה

בהתאם לאמור בסעיף 101 לחוקת רוסיה, על מועצת הפדרציה לבחור מבין חבריה יושב ראש. בין תפקידיו הרשמיים של יושב ראש מועצת הפדרציה: ניהול דיונים והצבעות במליאה, ניסוח והצגת של נושאים לדיון, מתן הוראות והתייעצות עם הוועדות השונות של מועצת הפדרציה, חתימה על טיוטות חוק שאושרו בדומה, הבית התחתון של הפרלמנט והעברתן לנשיא רוסיה לצורך אישור סופי, וייצוג מועצת הפדרציה בקרב גופים שונים.
יושבת הראש הנוכחית, ולנטינה מטוויינקו, נבחרה לתפקיד היו"ר לאחר כחודש של חברות במועצת הפדרציה. יושב הראש אינו נחשב לחבר המועצה וזהו התפקיד היחיד בעל שייכות מפלגתית במועצה.
באוקטובר 2020 התקבלה הצעת חוק לפיה נשיאים לשעבר ימונו לסנאטורים לכל חייהם, כאשר נשיא שסיים את תפקידו יוכל להגיש מועמדותו לחברות במועצה תוך 3 חודשים לאחר תום תקופת כהונתו כנשיא. נשיא מכהן יוכל למנות עד 30 חברי מועצה, שבעה מהם לכל חייהם. בנושא מושלי המחוזות יכול למנות חבר מועצת הפדרציה לחבר בדומה הממלכתית של הפדרציה הרוסית, כמייצג המחוז.
יושבי ראש מועצת הפדרציה

| מחוז מייצג | תמונה | שם | מפלגה | תקופת כהונה |
| --- | --- | --- | --- | --- |
|  מחוז קלינינגרד |  | ולדימיר שומייקו | המפלגה הקומוניסטית | 1993–1995 |
|  מחוז אוריול |  | יגור סטרוייב | המפלגה הקומוניסטית | 1996–2001 |
|  סנקט פטרבורג |  | סרגיי מירונוב | רוסיה הוגנת | 2001–2011 |
|  מארי אל |  | אלכסנדר טרושין | רוסיה המאוחדת | 2011 |
|  סנקט פטרבורג |  | ולנטינה מטוויינקו | רוסיה המאוחדת | 2011–מכהנת |
ועדות

ועדה לחוקה
ועדה לנושאים משפטיים
ועדה לנושאי ביטחון
ועדת התקציב
ועדת כלכלה ושוק
ועדה לנושאים סוציאליים
ועדה לנושאי מדיניות כלכלית ועסקים
ועדה לענייני מדיניות בתעשייה
ועדה לענייני חוץ
ועדה לענייני חקלאות
ועדה למדע, וחינוך
ועדה לענייני הפריפריה
ועדה לענייני עמי הצפון ועמים קטנים נוספים
ועדה לענייני ממשל מקומי
ועדה לענייני מדינות חבר העמים
ועדה למשאבי טבע ואיכות הסביבה
ועדת ארגון
ועדת ביקורת
ועדת שיתוף פעולה עם המבקר
ועדת מימוש זכויות חוקתיות
ועדה לנועד ותיירות
ועדה למידע
ועדה למונופולים של הטבע
ועדת הצי
ועדת התרבות
ועדה לענייני דיור
ועדה לפיתוח חברה
ועדה לספורט
ראו גם

המערכת האוטומטית להבטחת פעילות חקיקה (רוסיה)
מיינלנד (שטלנד)

| --- | --- |

 נתונים גאוגרפיים
 מיקום:  הים הצפוני 
 קואורדינטות:  60°18′N 1°18′W﻿ / ﻿60.3°N 1.3°W﻿ / 60.3; -1.3
 שטח:  968.79 קילומטר רבוע
 אורך:  76 קילומטר
 רוחב:  28 קילומטר
 גובה מרבי:  גבעת רואנס
 נתונים מדיניים
 מדינה:  הממלכה המאוחדת 
 אוכלוסייה:  18,765
 אזור זמן:  UTC+0
 עיר ראשית:  לרוויק 
  (למפת סקוטלנד מוגדלת) אדינבורו גלאזגו אברדין פייזלי אייר פרת' אינוורנס לוכגילפהד דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני מיינלנד(למפת סקוטלנד רגילה) אדינבורו גלאזגו אברדין פייזלי אייר פרת' אינוורנס לוכגילפהד דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני מיינלנד
 
מיקום האי מיינלנד באיי שטלנד
צוקים בצפון האי
מיינלנד (באנגלית: Mainland; מילולית: ה"יבשת") הוא האי המרכזי והגדול באיי שטלנד שבסקוטלנד. שטחו 969 קמ"ר ועליו נמצאת העיר היחידה באיים, לרוויק.
האי הוא השלישי בגודלו בסקוטלנד, וכן השלישי בגודלו באיי בריטניה הגדולה (אחרי האיים לואיס והאריס וסקאי).
גאוגרפיה

ניתן לחלק את האי לארבעה אזורים גאוגרפיים:
חלקו הדרומי של האי הוא חצי אי ארוך. אזור זה מצוי דרומית לעיר לרוויק וכולל אזורי ערבה ושטחים חקלאיים. באזור התגלו שרידים ארכאולוגיים רבים.
מרכז האי מיינלנד כולל ברובו שדות חקלאיים ומעט חורשות.
בחלקו המערבי של האי מצויים היישובים איית' (Aith) ווולס (Walls).
בחלקו הצפוני של האי (המהווה בעיקרו חצי אי גדול המחובר במצר יבשה צר אל שאר חלקי האי במייויס גריינד) מצויים בעיקר שדות בור ואזורים סלעיים. חופי אזור זה צוקיים. בצפון האזור מצוי נמל הנפט סאלום וו.
מועדון הכדורסל נאנסי

מועדון הכדורסל סטייד לוריין יוניברסיטה נאנסי (בצרפתית: Stade Lorrain Université Club Nancy; מכונה בקצרה גם כ-SLUC Nancy) היא קבוצת כדורסל צרפתית מהעיר נאנסי. המתמודדת בProA.
היסטוריה

מועדון הכדורסל נאנסי נוסד בשנת 1967. המועדון החל את דרכו בליגה השלישית החצי מקצוענית ובעונת 1984/1985 העפיל לליגת המשנה. ובעונת 1993/1994 העפיל לראשונה לליגה הבכירה כשעד היום משחק ברציפות בליגה. בעונת 2001/2002, זכה בתואר האירופי הראשון שלו, גביע קוראץ' שניצחה בגמר את לוקומוטיב רוסטוב. החל מאמצע שנות האלפיים, המועדון נחשב לאחד המועדונים הצרפתיים הטובים ביותר לאחר שבארבע העונות האחרונים שלו העפיל לגמר אליפות צרפת, וזכה פעמיים מתוך חמשת הגמרים, בעונת 2007/2008 ובעונת 2010/2011. בעונת 2015/2016 התמודדה הקבוצה במסגרת היורוקאפ.
תארים והישגים

הליגה הצרפתית:
אליפות (2): 2008, 2011
מקום שני: 2005, 2006, 2007
הגביע הצרפתי:
גמר: 1997, 2009, 2013
הסופרקאפ הצרפתי:
זכייה (2): 2005, 2011
גביע קוראץ':
זכייה (1): 2002
יורוליג:
שלב הבתים: 2009
תארים והישגים > שחקני עבר מפורסמים

צרפת ג'וזפה גומיז
צרפת וינסנט מוסינגו
צרפת כריסטוף ליאון
ישראל מאיר טפירו
מגדנאות

מוצרי מגדנאות שונים, בהם עוגת שוקולד, עוגות אישיות ועוגיות.
הכנת Bougatsa (אנ') בבית קפה באתונה
מגדנאות או בשמה מהמקור הלועזי קונדיטאות היא ענף בתחום הקולינריה העוסק בדברי מאפה מתוקים ובמנות אחרונות. תחום המגדנאות מקיף נושאים רבים, ובהם הבצקים והקרמים, המוס, הפאי, המרנג, הפודינג, ניפוח הסוכר, העבודה בבצק סוכר, העבודה בשוקולד, הגלידה, הריבה ועוד.
קיימים מספר הבדלים חשובים המבדילים בין עבודתו של השף לזו של "השף הקונדיטור", בהם העובדה שישנם חומרי גלם אותם השף יכול להגיש כמות שהם, להבדיל מהקונדיטור.
מקורות המגדנאות

מקורה של "המגדנאות האירופית" הוא בצרפת, בעוד ש"המגדנאות המזרחית" מקורה בצפון אפריקה ואף באסיה. שני התחומים שונים בתכלית. גם בתוך אירופה קיימות אסכולות שונות של מגדנאות, ששתי העיקריות שבהן מקורן במזרח אירופה (בעיקר הונגריה), אוסטריה וגרמניה מחד ובצרפת מאידך. בארצות הברית התחום לא נחשב למפותח עד להגעתם של אנשי מקצוע אירופים שתרמו להעלאת הרמה.
מגדנאות ישראלית

בישראל התפתח מאוד תחום המגדנאות עם עלייתם לארץ של יהודי מזרח ומרכז אירופה. קונדיטורים ישראלים פתחו כמה מנות על בסיס מוצרי פרווה כתחליף למנות על בסיס חלב כדי לפנות לשוק הישראלי המעדיף מזון כשר ולכן אינו צורך מנה חלבית בסיום ארוחה בשרית.
בצקים המשמשים את עולם הקונדיטוריה

בצק פריך
בצק רבוך
בצק שמרים
בצק כרוך
בצק עלים
בצק בחוש
בצק פילו
בצק פילאס
בצק פרסבורגר
בצק תופין
בצק מתוח באוויר
בצק בירה
בצקים המשמשים את עולם הקונדיטוריה > בצקים מיוחדים

בצק שקדים (מרציפן)
בצק סוכר
בצק שוקולד
בצק פירות (מרמלדה)
סוגי קונדיטורים

שוקולטייר (קונדיטור המתמחה בייצור שוקולד)
גלסייר (קונדיטור המתמחה בייצור גלידה)
אמן ממתקים (קונדיטור המתמחה בייצור ממתקים)
דקורטור (קונדיטור המתמחה בעיצוב מאכלים מתוקים)
מגדניות מרחבי העולם

מגדנייה בלונדון
מגדנייה בברצלונה
מגדנייה בצרפת
מגדנאות מזרחית טיפוסית
ראו גם

טכניקות במגדנאות
ביאורים

↑  "מִגְדְּנַאי – קונדיטור; מִגְדְּנָאוּת – קונדיטאות; מִגְדָּנִיָּה – קונדיטוריה"
הערות שוליים

↑  אושרו מילים בשימוש כללי מתחום קרבת המשפחה (תשע"ה, 2014), באתר האקדמיה ללשון העברית, ‏15 בדצמבר 2014
| --- | --- |
בקרת זהויות :  NLI: 987007529559105171  GND: 4019489-9  LCCN: sh85098615  NKC: ph115724 
ערך זה הוא קצרמרבנושא מזון. אתם מוזמנים לתרום לוויקיפדיה ו.
כיתת מגדנאות של הצי האמריקאי, 1917
מגדנייה ישראלית, עם הבחנה ברורה בין חלבי לפרווה.
מיוריאל באוזר

מיוריאל באוזר (באנגלית: Muriel Bowser; נולדה ב-2 באוגוסט 1972) היא פוליטיקאית אמריקאית חברת המפלגה הדמוקרטית המכהנת כראש עיריית וושינגטון די. סי. מינואר 2015.
ביוגרפיה

באוזר נולדה בוושינגטון די. סי., בתם הצעירה של ג'ואן אחות במקצועה וג'ו באוזר, מנהל מתקני בתי ספר ציבוריים ופעיל קהילתי. היא למדה בתיכון קתולי במרילנד, סיימה תואר ראשון בהיסטוריה באוניברסיטת צ'טהאם בפיטסבורג ותואר שני במדיניות ציבורית באוניברסיטה האמריקאית בוושינגטון. באוזר עבדה כמדריכת תיירים בפארק המול ובאתרים נוספים בעיר, וכנציגת תביעות בחברת הביטוח סטייט פארם.
ב-2004 נבחרה לוועדה המייעצת למועצת העיר וושינגטון. במאי 2007 נבחרה למועצת העיר כנציגת רובע 4, בבחירות מיוחדות שנערכו בעקבות התפטרותו של חבר המועצה אדריאן פנטי המועמד המשוער לראשות העיר, שתמך פומבית במועמדותה. בנובמבר 2008 נבחרה לכהונה נוספת ובנובמבר 2012 לכהונה שלישית. במועצה כיהנה כיושבת ראש ועדת הפיתוח הכלכלי.
במרץ 2013 הודיעה על כוונתה להתמודד לראשות העיר, באפריל 2014 זכתה בבחירות המקדימות של המפלגה הדמוקרטית כשגברה על ראש העיר המכהן וינסנט גריי. בבחירות הכלליות זכתה ברוב של 54.5% ובינואר 2015 הושבעה לתפקידה. ב-2018 נבחרה לתקופת כהונה נוספת ברוב של 80%.
ביוני 2019 ביקרה בישראל ונפגשה עם ראשי שלוש הערים הגדולות - ראש העיר ירושלים משה ליאון, ראש העיר תל אביב רון חולדאי וראש העיר חיפה עינת קליש רותם.
באוזר רווקה ומתגוררת בשכונת ריגס פארק. במאי 2018 הודיעה כי אימצה ילד.
מארי אדלה בלאג

| --- | --- |

אדלה בלאג בצעירותה
 לידה:  17 במאי 1858 צ'ידל שבסטפורדשייר (אנ'), הממלכה המאוחדת הממלכה המאוחדת 
 פטירה:  14 באפריל 1944 (בגיל 85) צ'ידל שבסטפורדשייר (אנ'), הממלכה המאוחדת הממלכה המאוחדת 
 עיסוק:  אסטרונומית
 פרסים והוקרה:  חברת האגודה המלכותית לאסטרונומיה (ינואר 1916) 
 תרומות עיקריות
 מיפוי הצד הגלוי של הירח ומינוחו
 
מארי אדלה בלאג (באנגלית: Mary Adela Blagg;‏ 17 במאי 1858 – 14 באפריל 1944) הייתה אסטרונומית אנגליה, דמות מובילה בתחום האסטרונומיה שהותירה חותם על הבנתנו את הירח והיקום. עבודתה המוכרת ביותר היא מיפוי הצד הגלוי של הירח והגדרת מינוחים שאומצו באופן רשמי לשימוש אוניברסלי על ידי האיגוד האסטרונומי הבינלאומי עם יסודו בשנת 1920.
ביוגרפיה

מארי אדלה בלאג הייתה בתם של ג'ון צ'ארלס בלאג, ופרנס קרוליין פוטיט. היא נולדה בסטפורדשייר, אנגליה, בשנת 1858 ושם חייה כל חייה. במהלך שנות הארבעים לחייה פיתחה עניין רב באסטרונומיה בעקבות הרצאות ששמעה באוניברסיטה. למרות שלא רכשה השכלה פורמלית בנושא, סקרנותה הטבעית והתשוקה לגרמים השמימיים הובילו אותה להתעמק בכך.
תרומתה הבולטת ביותר של בלאג לתחום האסטרונומיה, הייתה עבודתה פורצת הדרך בנושא מינוח הירח. בתקופה שבה לא הייתה מערכת סטנדרטית למתן שמות למאפייני הירח, בלאג אספה ואימתה בקפידה מידע על כל תצורות הירח הידועות. עבודתה הגיעה לשיאה בפרסום הקטלוג המקיף שלה, "הרשימה המאוחדת של תצורות ירח" בשנת 1913. רשימה זו, הכוללת את כל תכונות הירח הידועות בשם, הוכרה מיד כציון דרך ונמצאת בשימוש עד היום.
בלאג שיתפה פעולה עם פרופסור H.H.Turner במספר פרויקטים, הוא היה המנחה שלה במספר מאמרים, כגון: "On a Suggested Substitute for Bode's Law" שפורסם בשנת 1913 בכתב העת "Monthly Notices of the Royal Astronomical Society". בנוסף, הם פרסמו יחדיו סדרה של מאמרים על ניתוח תצפיות בכוכבים משתנים. הם גם עבדו על התיקון של מערכת מינוח הירח, שהביא לפרסום הקטלוג "תצורות ירח בשמות" ב-1935.